recursal/SuperWikiNEXT-32B huggingface dataset:
**คำกริยาวิเศษณ์** เป็นคำชนิดหนึ่งมีใช้ในหลายภาษา ตัวอย่างที่เห็นชัดคือภาษาอังกฤษ คำกริยาวิเศษณ์หมายถึงคำที่ทำหน้าที่ขยายความคำกริยาหรือคำอื่น ๆ ที่นอกเหนือจากคำนาม เช่นคำคุณศัพท์ (รวมทั้งจำนวน) อนุประโยค ประโยค และคำกริยาวิเศษณ์อื่น คำกริยาวิเศษณ์ถือว่าเป็นส่วนหนึ่งของคำวิเศษณ์ในภาษาไทย

ภาษาอังกฤษ
----------

คำกริยาวิเศษณ์ในภาษาอังกฤษ ส่วนใหญ่จะนำคำคุณศัพท์มาเติม -ly และมีความหมายว่า "อย่าง" ตัวอย่างเช่น great → greatly (อย่างยิ่งใหญ่), beautiful → beautifully (อย่างสวยงาม) เป็นต้น แต่ไม่ใช่ทุกคำที่ต้องลงท้ายด้วย -ly เช่น hard, fast, well เป็นอาทิ อย่างไรก็ตามบางคำที่ลงท้ายด้วย -ly เช่น friendly, lovely ก็ไม่ใช่คำกริยาวิเศษณ์ แต่เป็นคำคุณศัพท์ในกรณีที่ขยายคำนาม คำปัจจัย -ly สามารถเทียบได้กับคำปัจจัย -lich ของภาษาเยอรมัน, -lijk ของภาษาดัตช์, -lig ของภาษาเดโน-นอร์เวย์ และ -leg ของภาษานอร์เวย์

หลักการการเติมคำปัจจัย -ly มีดังนี้

* คำคุณศัพท์ลงท้ายด้วย ic ให้เติม -al ตามด้วย -ly เช่น dramatic → dramatically
* คำคุณศัพท์ลงท้ายด้วย le และหน้า le เป็นพยัญชนะ ให้เปลี่ยน e เป็น y เช่น simple → simply
* คำคุณศัพท์ลงท้ายด้วย le และหน้า le เป็นสระ เติม -ly ได้ทันที เช่น sole → solely ยกเว้น whole → wholly
* คำคุณศัพท์ลงท้ายด้วย ll ให้เติม -y เช่น full → fully
* คำคุณศัพท์ลงท้ายด้วย ue ให้ตัด e แล้วเติม -ly เช่น true → truly
* คำคุณศัพท์ลงท้ายด้วย y และหน้า y เป็นพยัญชนะ ให้เปลี่ยน y เป็น i แล้วเติม -ly เช่น easy → easily ยกเว้น shy → shyly, sly → slyly, gay → gaily
* บางคำก็ไม่จำเป็นต้องเติม -ly โดยใช้ศัพท์คำเดิม เช่น fast, hard, little, high, low, early, daily ฯลฯ หรือใช้ศัพท์คำอื่นให้จดจำไว้เช่น good → well
* กรณีอื่นเติม -ly ได้ทันที

คำกริยาวิเศษณ์ที่มาจากคำคุณศัพท์โดยการเติม -ly อาจมีความหมายต่างออกไปจากเดิม เช่น hard (ยากลำบาก) → hardly (ไม่ค่อยมี), high (สูง) → highly (อย่างมาก), late (สาย) → lately (เมื่อเร็ว ๆ นี้), near (ใกล้) → nearly (เกือบจะ), wide (กว้าง) → widely (โดยทั่วไป) ฯลฯ

ในบางกรณีคำปัจจัย -wise อาจใช้แปลงคำนามให้เป็นคำกริยาวิเศษณ์ และ -ways ก็ได้เป็นอีกรูปแบบหนึ่งของ -wise ด้วย เช่น clockwise, sideways คำกริยาวิเศษณ์บางคำสร้างขึ้นจากคำนามหรือคำคุณศัพท์โดยการเติมคำอุปสรรค a- อาทิ abreast, astray ยังมีคำปัจจัยอื่น ๆ อีกในภาษาอังกฤษที่แปลงคำกริยาวิเศษณ์มาจากคำประเภทอื่น และมีคำกริยาวิเศษณ์จำนวนมากที่ไม่ได้ดัดแปลงจากการเติมคำเลย

คำว่า more, most, least, less ที่นำหน้าคำคุณศัพท์หรือคำกริยาวิเศษณ์ ก็เป็นคำกริยาวิเศษณ์เช่นกัน

อ้างอิง
-------

1. ↑  "การทำให้เป็นคำกริยาวิเศษณ์". คลังข้อมูลเก่าเก็บจากแหล่งเดิมเมื่อ 2012-03-01. สืบค้นเมื่อ 2012-03-20.

* Ernst, Thomas. 2002. *The syntax of adjuncts*. Cambridge: Cambridge University Press.
* Jackendoff, Ray. 1972. *Semantic Interpretation in Generative Grammar*. MIT Press.
**กิ้งกือกระสุน** (อังกฤษ: Pill millipede) เป็นสิ่งมีชีวิตใดๆ ที่อยู่ในสามอันดับของกิ้งกือ ซึ่งมักจะถูกจัดให้อยู่ในอันดับใหญ่ **Oniscomorpha** ชื่อของอันดับใหญ่ หมายถึงกิ้งกือที่มีลักษณะคล้ายคลึงกับตัวกะปิ แต่ในความเป็นจริงตัวกะปิกับกิ้งกือกระสุนไม่ได้มีความสัมพันธ์ใกล้เคียงกันเลย และถูกจัดให้อยู่ในไฟลัมย่อยกุ้ง-กั้ง-ปูและไมเรียโพดา ตามลำดับ

กื้งกือกระสุนมีลักษณะอ้วนป้อม เมื่อตกใจขดตัวจะเป็นก้อนกลมเหมือนกระสุน จึงได้ชื่อว่า "กิ้งกือกระสุน" และยังมีชื่อภาษาถิ่นอื่นอีกเช่น "แมงมดชิด" พวกมันชอบอาศัยตามที่ชื้นแฉะ หรือป่าดิบชื้น กินเศษพืชที่เน่าเปื่อยเป็นอาหาร กิ้งกือกระสุนแต่ละชนิดมีสีเปลือกที่แตกต่างกัน เพื่อใช้ในการหลบซ่อน หรือพรางตัวจากศัตรูและผู้ล่า สิ่งแวดล้อมหรือถิ่นที่อยู่อาศัยที่ต่างกัน มีผลทำให้มีสีเปลือกที่แตกต่างกันไป ซึ่งสีของเปลือกของกิ้งกือกระสุนมีความแตกต่างกัน เช่น ในแถบภาคเหนือมักพบกิ้งกือกระสุนดำ ส่วนกิ้งกือกระสุนสีน้ำตาลมักพบอย่างกว้างขวางทั่วไป

ลักษณะ
------

กิ้งกือกระสุนมีลำตัวที่สั้นมากเมื่อเทียบกับกิ้งกือประเภทอื่นๆ ด้วย 11–13 ปล้องลำตัวเท่านั้น และมีความสามารถในการม้วนตัวเป็นลูกกลมๆ เมื่อถูกรบกวน ซึ่งเป็นการป้องกันตัวจากผู้ล่า ความสามารถนี้วิวัฒนาการแยกแตกต่างกันชัดเจนในแต่ละอันดับของทั้งสอง ทำให้ถูกจัดเป็นวิวัฒนาการเบนเข้า กิ้งกือกระสุนยังสามารถปล่อยของเหลวที่มีพิษออกมาได้ ซึ่งกัดกร่อนและเป็นพิษต่อตัวผู้ล่า พวกมันถูกจัดเป็นผู้บริโภคซากพืชซากสัตว์ โดยมีอาหารเป็นซากพืชในบริเวณป่าไม้

อ้างอิง
-------

1. ↑
2. ↑  กิ้งกือกระสุน หรือกิ้งกือกระสุนพระอินทร์สีดำและสีน้ำตาล:SIAM INSECT-ZOO&MUSEUM
3. ↑  P. R. Racheboeuf, J. T. Hannibal & J. Vannier (2004). "A new species of the diplopod *Amynilyspes* (Oniscomorpha) from the Stephania lagerstätte of Montceau-les-Mines, France". *Journal of Paleontology*. **78** (1): 221–229. doi:10.1666/0022-3360(2004)078<0221:ANSOTD>2.0.CO;2. JSTOR 4094852.
4. ↑  "Defining Features of Nominal Clades of Diplopoda" (PDF). Field Museum of Natural History. คลังข้อมูลเก่าเก็บจากแหล่งเดิม (PDF)เมื่อ 2015-12-26. สืบค้นเมื่อ June 24, 2007.
5. ↑  "Pill millipedes". Australian Museum. สืบค้นเมื่อ December 22, 2016.
**หวง ชิวเชิง** (จีนตัวเต็ม: 黃秋生, จีนตัวย่อ: 黄秋生, อังกฤษ: Anthony Wong, Anthony Wong Chau-Sang, พินอิน: Huáng Qiūshēng) หรือ **อันโทนี หว่อง** นักแสดงมากฝีมือชาวฮ่องกง เกิดเมื่อวันที่ 2 กันยายน ค.ศ. 1961 ที่ฮ่องกง โดยเป็นลูกครึ่งมีพ่อเป็นชาวอังกฤษ แม่เป็นชาวจีน มีชื่อจริงว่า **อันโทนี วิลเลียม เพร์รี** (Anthony William Perry)

ประวัติ
-------

หวง ซิวเชิง มีพ่อซึ่งเป็นเจ้าหน้าที่ราชการของสหราชอาณาจักร ที่เข้ามายังฮ่องกง ในช่วงที่อังกฤษปกครองฮ่องกง เมื่ออายุได้ 4 ขวบ พ่อก็เดินทางกลับประเทศไป และไม่เคยได้พบกับพ่ออีกเลย โดยครั้งสุดท้ายที่ได้ติดต่อกับพ่อ คือเมื่ออายุ 12 ขวบ ขณะที่เจ้าตัวกำลังป่วยหนักจนถึงขั้นต้องผ่าตัด

หวง ชิวเชิง เข้าสู่วงการบันเทิงเมื่อปี ค.ศ. 1982 ในสังกัดสถานีโทรทัศน์เอทีวี และอยู่ในวงการมานานถึงกว่า 10 ปี จนกระทั่งมีชื่อเสียงมาจากการรับทเป็นพ่อครัวโรคจิตในภาพยนตร์สยองขวัญ *ซาลาเปาเนื้อคน* ในปี ค.ศ. 1993 จากนั้นจึงได้รับบทส่วนมากเป็นตัวประกอบ แต่มีความสำคัญอย่างยิ่งในเนื้อเรื่องในภาพยนตร์เรื่องต่าง ๆ ตามมา เช่น *กู๋หว่าไจ๋* ทั้ง 5 ภาค, รับบทเทพกระบี่ ใน*ฟงอวิ๋น ขี่พายุทะลุฟ้า* ในปี ค.ศ. 1998, รับบทจินอ้าว อาจารย์ของหัวอิงสง ใน *ขี่พายุดาบเทวดา* ปี ค.ศ. 1999, สารวัตรหว่องใน *2 คน 2 คม* ทั้ง 3 ภาค และรับบทเป็นพ่อของเจย์ โชว ใน *ดริฟท์ติ้ง ซิ่งสายฟ้า* ในปี ค.ศ. 2005 และ *รักเรา กัลปาวสาน* ในปลายปี ค.ศ. 2007

หวง ชิวเชิง เป็นนักแสดงมากฝีมือ ได้รับรางวัลต่าง ๆ มากมายในแวดวงภาพยนตร์ฮ่องกง และเป็นนักแสดงที่เจย์ โชว เคยให้สัมภาษณ์ว่านับถือเสมือนบิดาคนหนึ่งของตนเลยทีเดียว

ผลงานระดับฮอลลีวูดล่าสุด คือ *เดอะมัมมี่ 3 คืนชีพจักรพรรดิมังกร* ซึ่งเป็นภาคที่ 3 ของภาพยนตร์ฮอลลีวูดชุด *เดอะ มัมมี่* โดยภาพยนตร์นี้ได้ออกฉายช่วงปลายเดือนกรกฎาคม ปี ค.ศ. 2008

ผลงานที่ผ่านมา
--------------

### ภาพยนตร์

* When Fortune Smiles (1990)
* Full Contact (1992)
* Hard Boiled (1992)
* What a Hero! (1992)
* The Eight Immortals Restaurants :The Untold Story (1993)
* กู๋หว่าไจ๋ (1996)
* Beast Cops (1998)
* Metade Fumaca (1999)
* My Life As McDull (2001)
* The Twins Effect (2003)
* Magic Kitchen (2004)
* A-1 : Headline (2004)
* House Of Fury (2005)
* ดริฟท์ติ้ง ซิ่งสายฟ้า (2005)
* Isabella (2006)
* On The Edge (2006)
* Exiled (2006)
* รักเรา กัลปาวสาน (2007)
* Mr. Cinema (2007)
* The Underdog Knight (2008)
* Turning Point (2009)
* เฉินเจิน หน้ากากฮีโร่ (2010)
* ฌ้อปาอ๋อง ศึกแผ่นดินไม่สิ้นแค้น (2011)
* The Woman Knight of Mirror Lake (2011)
* Ip Man: The Final Fight (2013)

### ละครโทรทัศน์

* War of the Dragon (1989)
* ICAC Investigators 2004 (2004)
* Kung Fu Soccer (2004)
* The Eight Heroes (2005)
* จิ้งจอกอหังการ ผ่ายุทธจักรหุบเขาหิมะ (2006)
* เจ้าพ่อเซี่ยงไฮ้ (2015)

อ้างอิง
-------

1. 1 2  "กว่าจะเป็นซาลาเปาเนื้อคน "หวงชิวเซิง" ตามหาพ่อมาทั้งชีวิต-เจออุปสรรคมากมายเพราะเป็นลูกครึ่ง". *ผู้จัดการออนไลน์*. 2018-03-02.
2. ↑  บทสัมภาษณ์ใน *HK ORIENT EXTREME CINEMA*, N°13, January 2000
3. ↑  Anthony Wong (อังกฤษ)

แหล่งข้อมูลอื่น
---------------

* ข้อมูลในIMDb


คอมมอนส์ มีภาพและสื่อเกี่ยวกับ:  
**หวง ชิวเชิง**
**ร้อยตำรวจเอกหวน มุตตาหารัช** (8 เมษายน พ.ศ. 2446 - 13 กุมภาพันธ์ พ.ศ. 2530) อดีตสมาชิกสภาผู้แทนราษฎรจังหวัดสงขลา และ อดีตที่ปรึกษาพรรคประชาธิปัตย์

ประวัติ
-------

ร้อยตำรวจเอกหวน มุตตาหารัช เกิดเมื่อวันที่ 8 เมษายน พ.ศ. 2446 เป็นบุตรของนายช่วย และ นางเพรา มุตตาหารัช  สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์

ร้อยตำรวจเอกหวน มุตตาหารัช เสียชีวิต เมื่อวันที่ 13 กุมภาพันธ์ พ.ศ. 2530 สิริอายุ 83 ปี

การทำงาน
--------

พ.ศ. 2476-2482 ดำรงตำแหน่งอักษรเลข ทำหน้าที่เลขานุการของผู้ว่าราชการจังหวัดสงขลา หลังจากนั้นมาเป็นปลัดอำเภอเมือง 

ต่อมาทางราชการโอนไปเป็นตำรวจ เพราะก่อนนั้นมีหน้าที่จับกุม ไม่ได้สอบสวน หน้าที่สอบสวนเป็นของอำเภอ ซึ่งส่วนใหญ่จบมาทางกฎหมาย เมื่อโอนไปเป็นตำรวจได้ยศ ร.ต.ต. ทำหน้าที่สอบสวน
คดีต่างๆ ประจำสถานีตำรวจแหลมทราย สงขลา

จนกระทั่งเมื่อเกิดสงครามมหาเอเชียบูรพาเมื่อ พ.ศ. 2484 ย้ายไปประจำการที่สถานีตำรวจอำเภอเบตง เมื่อถึงสมัย สงครามโลกครั้งที่ 2 ร้อยตำรวจเอกหวน จึงเข้าสู่สมรภูมิสงครามมหาเอเชีย
บูรพาอย่างเต็มตัว นำกำลังเข้าต่อต้านกองทัพอังกฤษบริเวณชายแดนอำเภอเบตง กระทั่งได้รับสมญาว่าเป็น "วีรบุรุษเบตง" เพราะติดอยู่บนภูเขาหลายวัน จนทางราชการจำหน่ายชื่อสาบสูญ แต่ต่อมาก็กลับมาได้

ต่อมา ก็ได้ย้ายไปรับตำแหน่งรองผู้กำกับ ได้ยศร้อยตำรวจเอกที่ จังหวัดยะลา ต่อมาไม่นานก็ได้รับคำสั่งให้ไปเป็นนายตำรวจประจำรัฐตรังกานู 

พ.ศ. 2486 กลับไปเป็นนายอำเภอแว้ง จังหวัดนราธิวาส ต่อมา ย้ายมาเป็นนายอำเภอสะเดา

พ.ศ. 2490 เมื่อถูกย้ายมาดำรงตำแหน่งนายอำเภอระโนด จึงได้ขอลาออกจากราชการในวันที่ 10 ธันวาคม 2490

งานการเมือง
-----------

ร้อยตำรวจเอกหวน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2491 และได้รับเลือกตั้งเพียงครั้งเดียว 

### สมาชิกสภาผู้แทนราษฎร

ร้อยตำรวจเอกหวน มุตตาหารัช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดสงขลา

อ้างอิง
-------

1. ↑  ร.ต.อ.หวน มุตตาหารัช คือใคร?[*ลิงก์เสีย*]
ระวังสับสนกับ คำนำหน้าชื่อ
**คำกำกับนาม** คือคำชนิดหนึ่งใช้ประกอบเข้ากับคำนาม เพื่อแสดงชนิดของการอ้างถึงซึ่งถูกสร้างขึ้นโดยคำนามนั้น คำกำกับนามเป็นตัวระบุความชี้เฉพาะทางไวยากรณ์ของคำนาม ในบางภาษาขยายขอบเขตไปถึงปริมาณและจำนวนด้วย คำกำกับนามไม่มีใช้ในภาษาไทย แต่พบได้บ่อยในตระกูลภาษาอินโด-ยูโรเปียน เช่นภาษาอังกฤษมีคำว่า a, an, the ภาษาฝรั่งเศสมีคำว่า le, la, l’, les เป็นต้น

ในการวิเคราะห์ชนิดของคำ คำกำกับนามอาจจัดว่าเป็นคำคุณศัพท์ชนิดพิเศษ นักภาษาศาสตร์สมัยใหม่นิยมจัดแบ่งภายในโครงสร้างแยกส่วนเป็นตัวกำหนด (determiner)

ประเภท
------

คำกำกับนามแบ่งออกเป็นสองประเภทใหญ่ ๆ ได้แก่ *คำกำกับนามชี้เฉพาะ* และ *คำกำกับนามไม่ชี้เฉพาะ* บางภาษาเป็นส่วนน้อยที่พัฒนาระบบคำของตนเองทำให้มีคำกำกับนามประเภทย่อยเพิ่มเข้ามา คำกำกับนามแต่ละชนิดในแต่ละภาษามีรูปแบบที่แตกต่างกัน ขึ้นอยู่กับสมบัติทางไวยากรณ์อาทิ ลิงค์ จำนวน การก หรือแม้แต่เสียงที่อยู่ติดกัน

### คำกำกับนามชี้เฉพาะ

คำกำกับนามชี้เฉพาะใช้แสดงว่าคำนามของสิ่งนั้น (หรือหลายสิ่ง) เป็นสิ่งที่ระบุชี้เฉพาะได้แก่ผู้ฟัง อาจหมายถึงสิ่งเดียวกับสิ่งที่ผู้พูดกำลังกล่าวถึง หรือหมายถึงบางสิ่งที่มีเพียงสิ่งเดียวและเป็นที่รู้จักทั่วไป ในภาษาอังกฤษใช้คำว่า the

**The** children knew **the** fastest way home. *เด็ก ๆ รู้ทางกลับบ้านที่เร็วที่สุด* (ทราบว่าเด็กกลุ่มใด ทราบว่าทางอยู่ที่ใด)
Give me **the** book. *มอบหนังสือให้ฉัน* (ทราบว่าหนังสือเล่มใด)
**The** earth revolves around **the** sun. *โลกหมุนรอบดวงอาทิตย์* (โลกมีสิ่งเดียว ดวงอาทิตย์มีสิ่งเดียว สำหรับบริบทนี้)
### คำกำกับนามไม่ชี้เฉพาะ

คำกำกับนามไม่ชี้เฉพาะใช้แสดงว่าคำนามของสิ่งนั้น (หรือหลายสิ่ง) เป็นสิ่งที่ระบุชี้เฉพาะไม่ได้แก่ผู้ฟัง อาจหมายถึงสิ่งที่ผู้พูดกล่าวถึงเป็นครั้งแรก หรือหมายถึงบางสิ่งที่เป็นสิ่งสมมติหรือไม่เกี่ยวข้อง หรือผู้พูดพยายามสื่อนัยทั่วไปให้กับสิ่งนั้น ในภาษาอังกฤษใช้คำว่า a หรือ an กับของหนึ่งสิ่ง (ขึ้นอยู่กับเสียงพยัญชนะแรกของคำถัดไป)

She had **a** house so large that **an** elephant would get lost without **a** map. *เธอมีบ้านใหญ่มากขนาดช้างยังหลงทางโดยไม่มีแผนที่* (ไม่ชี้เฉพาะว่าบ้านหลังไหน ช้างกับแผนที่ก็สมมติขึ้น)
Give me **a** book. *มอบหนังสือให้ฉัน* (หนังสือเล่มใดก็ได้ไม่เจาะจง)
The sun is **a** star. *ดวงอาทิตย์เป็นดาวฤกษ์ (ดวงหนึ่ง)* (ดาวฤกษ์เป็นนัยทั่วไป)
### คำกำกับนามแบ่งส่วน

คำกำกับนามแบ่งส่วนถือว่าเป็นคำกำกับนามไม่ชี้เฉพาะ ใช้กับคำนามนับไม่ได้อย่างเช่น น้ำ ซึ่งไม่สามารถกำหนดปริมาณได้แน่นอน คำกำกับนามแบ่งส่วนมีใช้ในภาษาฝรั่งเศสและภาษาอิตาลีเพิ่มเติมขึ้นจากสองประเภทข้างต้น คำภาษาอังกฤษที่ใกล้เคียงคือ some ที่สามารถตัดออกได้ คำนี้อาจพิจารณาว่าเป็นตัวกำหนด (determiner)

Vous-voulez **du** café? *คุณต้องการกาแฟไหม* (กาแฟไม่สามารถกำหนดปริมาณได้แน่นอน)
### คำกำกับนามปฏิเสธ

คำกำกับนามปฏิเสธใช้ระบุถึง *ความไม่มี* ของคำนาม จึงไม่สามารถจัดได้ว่าเป็นคำกำกับนามชี้เฉพาะหรือไม่ชี้เฉพาะ คำนี้อาจพิจารณาว่าเป็นตัวกำหนด ในภาษาอังกฤษใช้แทนได้ว่า no

**No** man is an island. *ไม่มีผู้ชายคนใดเป็นเกาะ* (สุภาษิตโดย John Donne)
I have **no** choice. *ฉันไม่มีทางเลือก*

อ้างอิง
-------

1. ↑  The Use and Non-Use of Articles
**กิ้งก่าคาเมเลี่ยนแจ็คสัน** หรือ **กิ้งก่าคาเมเลี่ยนสามเขา** (อังกฤษ: Jackson's chameleon, Three-horned chameleon; ชื่อวิทยาศาสตร์: *Trioceros jacksonii*) เป็นกิ้งก่าคาเมเลี่ยนชนิดหนึ่ง

มีความยาวลำตัวจรดหางประมาณ 10 นิ้ว มีลักษณะเด่น คือ มีสันแข็งคล้ายเขา 3 เขาอยู่บริเวณด้านหน้าของส่วนหัว ยกเว้นในเพศเมียไม่มีเขา หรือมีแต่เฉพาะส่วนจมูกเท่านั้น ผิวหนังมีหยาบและขรุขระ และสีลำตัวมักเปลี่ยนได้ตามสภาพแวดล้อม ตามอุณหภูมิหรืออารมณ์ บางครั้งเพื่อพรางตัวจากผู้คุกคามหรือพรางตัวเพื่อเป็นผู้ล่าเสียเอง

กิ้งก่าคาเมเลี่ยนแจ็คสัน มีถิ่นกระจายพันธุ์แถบเคนยา และแทนซาเนีย ในแอฟริกาตะวันออก สามารถพบได้ในระดับที่สูงมากกว่า 3,000 เมตร นับเป็นกิ้งก่าคาเมเลี่ยนที่พบได้ไม่ง่ายนักในธรรมชาติ และถูกนำเข้าไปในฮาวาย ในช่วงทศวรรษที่ 70 เพื่อเลี้ยงเป็นสัตว์เลี้ยง ซึ่งสามารถปรับตัวให้กับสภาพแวดล้อมสามารถแพร่ขยายพันธุ์เอง

ได้รับการตั้งชื่อเพื่อเป็นการเกียรติแก่ เฟดเดอริก จอห์น แจ็คสัน นักปักษีวิทยาและนักสำรวจธรรมชาติชาวอังกฤษ โดย จอร์จ อัลเบิร์ต บุนเลเยอร์ นักสัตววิทยาชาวเบลเยี่ยม ในปี ค.ศ. 1896 ขณะที่ชื่อวิทยาศาสตร์คำว่า *trioceros* มาจากภาษากรีกคำว่า τρί- (*tri-*) หมายถึง "สาม" และ κέρας (*kéras*) หมายถึง "เขา" อันเป็นลักษณะเด่นเฉพาะตัวนั่นเอง

กิ้งก่าคาเมเลี่ยนแจ็คสัน เป็นกิ้งก่าคาเมเลี่ยนชนิดหนึ่งที่ได้รับความนิยมในการเลี้ยงเป็นสัตว์เลี้ยง เนื่องจากมีลักษณะคล้ายไดโนเสาร์ หรือสัตว์เลื้อยคลานในยุคก่อนประวัติศาสตร์ย่อส่วนมา โดยมีอายุขัยเฉลี่ยเพียง 2 ปีเท่านั้น แต่ก็มีผู้ที่เลี้ยงได้อย่างยาวนานถึง 5-10 ปี ในที่เลี้ยงต้องมีอากาศถ่ายเทได้สะดวก กว้างขวางพอสมควร มีกิ่งไม้หรือต้นไม้ให้เกาะและป่ายปีน เลี้ยงโดยการให้แมลง เช่น จิ้งหรีด หรือหนอนคลุกกับวิตามิน วันละ 2 ครั้ง อุณหภูมิอยู่ระหว่าง 17-26 องศาเซลเซียส และมีแสงยูวีให้เพื่อสร้างความอบอุ่น สามารถที่จะแพร่ขยายพันธุ์ในที่เลี้ยงได้

อ้างอิง
-------

1. ↑  Tolley K (2014). "*Trioceros jacksonii* ". *IUCN Red List of Threatened Species*. **2014**: e.T172531A1344462. doi:10.2305/IUCN.UK.2014-3.RLTS.T172531A1344462.en.
2. ↑  Boulenger, George Albert (1896). *Description of a new chameleon from Uganda*. *Annual Natural History*. Vol. 6. p. 376.
3. ↑  Liddell, H.G. and R. Scott (1980). *Greek-English Lexicon, Abridged Edition*. Oxford University Press, Oxford, UK. ISBN 0-19-910207-4.`{{cite book}}`: CS1 maint: multiple names: authors list (ลิงก์)
4. ↑  Exotic Pets section of About.com[*ลิงก์เสีย*]

คอมมอนส์ มีภาพและสื่อเกี่ยวกับ:  
**กิ้งก่าคาเมเลี่ยนแจ็คสัน**

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)

 ข้อมูลที่เกี่ยวข้องกับ Trioceros jacksonii ที่วิกิสปีชีส์
***หวงเฟยหง ภาค 4 ตอน บรมคนพิทักษ์ชาติ*** (อังกฤษ: Once Upon a Time in China IV) เป็นภาพยนตร์ศิลปะการต่อสู้สัญชาติฮ่องกง ค.ศ. 1993 กำกับภาพยนตร์โดยหยวน บัน ภาพยนตร์ชุดนี้เป็นภาคที่สี่ของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 3 ตอน ถล่มสิงโตคำราม โดยมีภาคต่อจากนี้คือ หวงเฟยหง ภาค 5 ตอน สยบจอมสลัด นำแสดงโดย เจ้า เหวินจั๋ว รับบทเป็นหวงเฟยหง แทนหลี่ เหลียนเจี๋ย, ม้อ เส้าชง , จีน หวัง , chin ka-lok , Wang Zhiwen , หลุยส์ รอธ

เนื้อเรื่องย่อ
--------------

เรื่องราวต่อเนื่องจากตอนจบภาคก่อน เมื่อหวงเฟยหง (เจ้า เหวินจั๋ว) ชนะศึกเชิดสิงโตแต่ไม่ยอมรับป้ายทองเพื่อเป็นการเตือนสติทางการว่ายามที่บ้านเมืองกำลังปั่นป่วนนี้สมควรกระทำสิ่งอื่นมากกว่าการจัดงานแข่งเชิดสิงโต ทำให้หลี่หงจางขุนนางแห่งราชสำนักส่งรองแม่ทัพแปดธงนามว่ากัวเก๋อเชิงตุง มามอบป้ายให้อาจารย์หวงรับให้ได้ พร้อมแจ้งข่าวสำคัญว่าตอนนี้ต่างชาติได้ส่งเทียบท้าชาวจีนเชิดสิงโต ทำให้อาจารย์หวงต้องลงแข่งเพื่อกู้หน้าและปกป้องเกียรติให้ชาวจีน เลยต้องพบเจอกับสารพัดสิงโตฝรั่งที่แปลกทั้งหน้าตา ซ้ำยังมีอาวุธเพียบไปหมดอีกด้วย

อ้างอิง
-------

1. ↑  HKMDB
2. ↑   สืบค้นเมื่อ 30/9/59

แหล่งข้อมูลอื่น
---------------

* *หวงเฟยหง ภาค 4 ตอน บรมคนพิทักษ์ชาตื* ที่อินเทอร์เน็ตมูวีเดตาเบส
* *หวงเฟยหง ภาค 4 ตอน บรมคนพิทักษ์ชาติ* ที่ออลมูวี
* HKMDB
* HK Cinemagic
**วัดมหาวัน** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ มีเนื้อที่ราว 2 ไร่ 3 งาน

แต่ดั้งเดิมชาวบ้านละแวกวัดมหาวันเรียกว่า *ชุมชนบ้านฮ่อม* ส่วนใหญ่เป็นคนพื้นเมืองที่กล่าวกันว่าอพยพมาจากเมืองเชียงแสน วัดสร้างขึ้นในสมัยพระเจ้ากาวิละ เมื่อครั้งที่ทรงกอบกู้เอกราชคืนจากพม่า สร้างขึ้นเมื่อ พ.ศ. 2338 อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2078

อาคารเสนาสนะและสิ่งก่อสร้างภายในวัด ได้แก่ แนวกำแพงทางด้านหน้าของวัดมีซุ้มประดิษฐานพระพุทธรูปแบบพม่าอยู่ 4 ซุ้ม มีสิงห์คู่อยู่ด้านหน้าประจำแต่ละซุ้ม อุโบสถด้านหน้ามีลวดลายปูนปั้นฝีมือของช่างชาวล้านนาที่ประดิษฐ์ลวดลายไว้อย่างวิจิตรบรรจง ประตูไม้ด้านหน้าของอุโบสถแกะสลักเป็นลวดลายพุทธประวัติ ภายในอุโบสถประดิษฐานพระพุทธรูปประธานปางสมาธิ ศิลปกรรมแบบล้านนาผสมเชียงแสน วิหารหลวง ประดิษฐานพระพุทธปฏิมากรหรือที่ชาวบ้านเรียกว่า *พระเจ้าโต* สร้างด้วยศิลปะไทใหญ่ สร้างขึ้นด้วยแรงศรัทธาของคหบดีชาวไทใหญ่ในชุมชนที่ชื่อ พ่อเลี้ยงหม่องปึ๊ด ซึ่งเข้ามาทำสัมปทานไม้สักในภาคเหนือกับบริษัทบอมเบย์เบอร์มา ท่านจึงได้สร้างวิหารหลวงและพระเจ้าโต ตลอดจนได้ทำการบูรณะซ่อมแซมกำแพงซุ้มประดับรวมถึงรูปปั้นต่าง ๆ ในศิลปะแบบไทใหญ่

หอไตรสร้างเมื่อ พ.ศ. 2386 มีลักษณะสองชั้นเครื่องบนไม้มีหลังคาซ้อนชั้น แกะสลักและลวดลายฉลุ เจดีย์สีขาวฐานสี่เหลี่ยมย่อมุมซ้อนกันสามชั้น มีซุ้มประจำทิศ ทั้ง 4 ทิศ เดิมเป็นเจดีย์ศิลปะล้านนา ต่อมาทางการได้สร้างเจดีย์แบบพม่าขึ้นเมื่อครั้งเชียงใหม่ได้รับอิทธิพลพม่า เป็นเจดีย์ทรงสี่เหลี่ยมครอบเจดีย์องค์เดิมไว้

อ้างอิง
-------

1. ↑  "วัดมหาวัน". สำนักงานพระพุทธศาสนาแห่งชาติ.
2. ↑  "วัดมหาวัน! วัดที่สร้างด้วยแรงศรัทธาของคนเชียงใหม่". เชียงใหม่นิวส์.
3. ↑  "ล้านนาคำเมือง ชมรมฮักตั๋วเมือง : "วัดมหาวัน"". มติชนสุดสัปดาห์.

คอมมอนส์ มีภาพและสื่อเกี่ยวกับ:  
**วัดมหาวัน**
**กิ้งก่าบินปีกจุด** หรือ **กิ้งก่าบินปีกส้ม** (อังกฤษ: Spotted flying dragon, Orange-winged flying lizard) เป็นกิ้งก่าบินชนิดหนึ่ง มีชื่อวิทยาศาสตร์ว่า *Draco maculatus* อยู่ในวงศ์กิ้งก่า (Agamidae)

เป็นกิ้งก่าบินขนาดเล็ก ใต้คางมีเหนียงคู่หนึ่งรูปร่างกลมมน ซึ่งกึ่งกลางเหนียงตรงนี้สามารถยกขึ้นลงได้ ในตัวผู้จะมีขนาดโตเห็นชัดเจน ข้างลำตัวระหว่างขาคู่หน้าและขู่หลัง มีแผ่นหนังขนาดใหญ่ที่ใช้ในการร่อน ลำตัวมีสีน้ำตาลแดง มีลายประสีเหมือนลายไม้ จึงสามารถพรางได้เป็นอย่างดีบนต้นไม้ แผ่นหนังด้านข้างนี้ออกสีส้ม มีลายพาดตามยาวสีจาง ใต้ท้องมีสีน้ำตาลอ่อนกว่า ใต้แผ่นหนังข้างลำตัวจะมีจุดสีดำ 2-3 จุด อันเป็นที่มาของชื่อเรียก

มีความยาวจากหัวจรดโคนหาง 60-65 มิลลิเมตร ส่วนหางมีความยาวกว่าคือ 93-110 มิลลิเมตร

พบแพร่กระจายพันธุ์ตั้งแต่รัฐอัสสัมของอินเดีย จนถึงเกาะไหหลำในจีน และเอเชียตะวันออกเฉียงใต้จนถึงตอนเหนือของมาเลเซีย

พบได้ในป่าหลากหลายประเภท รวมถึงบ้านเรือนของมนุษย์ที่ปลูกใกล้ชายป่าด้วย หากินในเวลากลางวันจนถึงพลบค่ำ โดยมากจะหากินและอยู่ตามลำพังตัวเดียว ขยายพันธุ์ด้วยการวางไข่โดยตัวเมียวางไข่ไว้ในหลุมดินที่ขุดไว้ ในที่ ๆ มีแสงแดดส่องถึง ครั้งละ 3-5 ฟอง วางไข่ในฤดูฝน

จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535

อ้างอิง
-------

1. ↑  *Spotted Gliding Lizard* (อังกฤษ)
2. ↑  *Draco maculatus* (GRAY, 1845)
3. ↑  รายชื่อสัตว์ป่าคุ้มครอง (ไทย)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Draco maculatus***
**วัดมหาธาตุ**เป็นวัดที่ตั้งอยู่ในตำบลแพรกศรีราชา อำเภอสรรคบุรี จังหวัดชัยนาท เป็นวัดเก่าแก่โบราณคู่เมืองแพรกหรือเมืองสรรค์ เดิมมีชื่อว่า "วัดพระธาตุ หรือ วัดหัวเมือง" สร้างขึ้นมาก่อนสมัยกรุงศรีอยุธยา

พื้นที่และอาณาเขต
-----------------

วัดมหาธาตุ มีพื้นที่รวม 16 ไร่ 2 งาน 47 ตารางวา

 **อาณาเขต** 

ทิศเหนือ ยาว 120 ม. ติดต่อกับวัดพญาแพรกและถนนสาธารณะ(ซอยหน้าพระลาน 4 )

ทิศใต้ ยาว 110 ม. ติดต่อกับถนนสาธารณะ (ซอยหน้าพระลาน2)และหมู่บ้าน

ทิศตะวันออก ยาว 63 ม. ติดต่อับแม่น้ำน้อย

ทิศตะวันตก ยาว 63 ม. ติดต่อกับ ถนนหน้าพระลาน(ซอยหน้าพระลาน3และ5)

ประวัติ
-------

วัดมหาธาตุตั้งอยู่ในบริเวณริมแม่น้ำน้อยและปากคลองศรีบัวทองเดิม ซึ่งเป็นทางเชื่อมไปยังเมืองโบราณดงคอน ในสมัยสุโขทัยใกล้เข้าสู่ยุคกรุงศรีอยุธยา ได้มีการสร้างเจดีย์ประธานและอุโบสถทางทิศตะวันออก ซึ่งเป็นแบบแผนตามคติในสมัยนั้น

ต่อมาเมื่อกรุงศรีอยุธยาเป็นราชธานี วัดแห่งนี้ถูกใช้เป็นท้องพระโรงของผู้ครองเมืองสรรคบุรี ดังที่ในปัจจุบันมีการเรียกบริเวณวัดว่าหน้าพระลาน และมีการขยายวิหารหลวงและระเบียงคดไปทางทิศเหนือสมัยที่เจ้ายี่พระยามาครองเมืองสรรคบุรี หลังจากนั้นก็ได้มีการบูรณะวัดมหาธาตุแห่งนี้เรื่อยมา จนมาถึงช่วงเสียกรุงศรีอยุธยาครั้งที่ 2 เมืองสรรคบุรีจึงได้ร้างอยู่ช่วงเวลาหนึ่ง ในวันที่ 7 ตุลาคม พ.ศ. 2444 หรือรัตนโกสินทรศก 120 พระบาทสมเด็จพระจุลจอมเกล้าเจ้าอยู่หัวรัชกาลที่ 5 ได้เสด็จมายังวัดแห่งนี้และได้มีความในจดหมายเหตุดังนี้

" วัดมหาธาตุในตำบลบ้านเรียกว่าบ้านพระลานอันเป็นที่ตั้งวังเจ้าผู้ครองเมืองอยู่ในกลางย่านระหว่างคูเมืองทั้งสองด้าน วัดมหาธาตุนั้นตามฝีมือทำเป็น 2 คราวฤา 3 คราว ชั้นเดิมทีเดียวเปนอย่างเมืองละโว้ ชั้นที่ 2 เปนอย่างลพบุรี เป็นการที่ทำเพิ่มซ้ำ ๆ กันลงไป เช่นตัวอย่างที่เห็นชัดเจนคือ พระระเบียงเดิมเป็นพระศิลานั้ง เว้นห้องหนึ่งมีห้องหนึ่ง ครั้นภายหลังทำแทรกลงในห้องว่างทุก ๆ ห้อง เปนพระก่ออิฐ แลขยายระเบียงคดต่ออกไปเอามุมเปนกลาง อย่างเช่นวัดพระศรีรัตนศาสดาราม

พระบาทสมเด็จพระมงกุฎเกล้าเจ้าอยู่หัวรัชกาลที่ 6 เสด็จเมื่อวันที่ 20 กันยายน พ.ศ. 2459 เวลาเช้า 4 โมงเสด็จแต่กลับพลับพลาหน้าที่ว่าการอำเภอสิงห์ขึ้นไปประทับร้อนพลับพลาวัดมหาธาตุเมืองแพรกศรีราชา คือเมืองสรรค์เก่าท้องที่อำเภอสรรค์ จังหวัดชัยนาทบุรี มณฑลนครสวรรค์ระยะทาง 4 ชั่วโมงประทับเสวยแล้วเสด็จแต่วัดมหาธาตุขึ้นไปออกปากแพรกล่องลงไปประทับพลับพลาวัดพระบรมธาตุจังหวัดชัยนาทบุรี ระยะทาง 2 ชั่วโมง

วันที่ 15 ตุลาคม พ.ศ. 2519 พระบาทสมเด็จพระวชิรเกล้าเจ้าอยู่หัว หรือ สมเด็จพระบรมโอรสาธิราชฯสยามมงกุฎราชกุมาร (ยศในขณะนั้น) ได้เสด็จฯยังวัดมหาธาตุเพื่อทอดพระเนตรโบราณวัตถุและทรงเยี่ยมราษฎรด้วย (พระสมุห์ทิ้งจิตตสลโล) เจ้าอาวาสรับเสด็จฯ ณ อุโบสถและได้ถวายพระเครื่องเมืองสรรค์จำนวน 3 องค์แด่สมเด็จฯด้วย

วิหารเก้าห้อง วัดมหาธาตุสรรคบุรี
วันที่ 30 ตุลาคม พ.ศ. 2535 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯพานักเรียนนายร้อยพระจุลจอมเกล้าศึกษาประวัติศาสตร์ ณ วัดมหาธาตุและทรงเยี่ยมราษฎรด้วยพร้อมกันนั้นพระองค์ได้ทรงถวายเงินบำรุงวัดจำนวน 3,000 บาทพร้อมเครื่องอัฐบริขารแค่เจ้าอาวาส (พระครูชัยกิจโสภณเจ้าอาวาสรับเสด็จฯ ณ อุโบสถ)

อ้างอิง
-------

1. ↑   พระครูชัยกิจโสภณ. (2543). ประวัติวัดมหาธาตุ. ชัยนาท : โรงพิมพ์ศักดิ์ชัยการพิมพ์.


คอมมอนส์ มีภาพและสื่อเกี่ยวกับ:  
**วัดมหาธาตุ**
**กิ้งก่าแผงคอ** (อังกฤษ: Frill-necked lizard, Frilled lizard, Frilled dragon) สัตว์เลื้อยคลานประเภทกิ้งก่าชนิดหนึ่ง มีชื่อวิทยาศาสตร์ว่า *Chlamydosaurus kingii* เป็นกิ้งก่าเพียงชนิดเดียวในสกุล *Chlamydosaurus*

ลักษณะ
------

มีรูปร่างเหมือนกิ้งก่าทั่วไป สีลำตัวเป็นสีน้ำตาลเขียว มีจุดเด่นก็คือ มีแผงคอที่สามารถแผ่ออกได้กว้างครอบหัวเวลาตกใจหรือขู่ศัตรู อีกทั้งยังสามารถวิ่งได้ด้วยขาหลังเพียง 2 ขาด้วยความเร็ว เมื่อหนีศัตรู มีนิ้วทั้งหมด 5 นิ้ว มีเล็บแหลมคม หางเรียวยาว 

มีความยาวประมาณ 25 เซนติเมตร โตเต็มที่ในธรรมชาติ 35 เซนติเมตร พบกระจายพันธุ์อยู่ในทะเลทรายทางตอนเหนือของประเทศออสเตรเลีย, ปาปัวนิวกินี กิ้งก่าแผงคอใช้ชีวิตกว่าร้อยละ 90 อยู่บนต้นไม้ โดยเกาะอยู่นิ่ง ๆ ตามลำต้นหรือกิ่งต้นไม้ แต่จะหาอาหารซึ่งเป็นแมลงบนพื้นกินเท่านั้น โดยสามารถมองเห็นอาหารจากบนต้นไม้ได้ไกลถึง 3 เมตร โดยการอยู่บนต้นไม้ทำไปเพื่อหลบหลีกศัตรู เมื่อพบศัตรูหรือสิ่งมาคุกคามแล้ว จะวิ่งหนีขึ้นต้นไม้และจะเกาะอยู่นิ่ง ๆ ทำตัวให้ลีบเล็กที่สุดและปรับเปลี่ยนสีให้กลมกลืนกับสภาพแวดล้อม

กิ้งก่าแผงคอจัดเป็นกิ้งก่าชนิดหนึ่งที่มีเอกลักษณ์เฉพาะตัวที่น่าสนใจ จึงนิยมเลี้ยงเป็นสัตว์เลี้ยงของผู้ที่ชื่นชอบการเลี้ยงสัตว์เลื้อยคลานหรือสัตว์แปลก ๆ รวมทั้งเคยมีการสร้างเป็นตัวละครในภาพยนตร์ต่าง ๆ ด้วย เช่น กิ้งก่ากายสิทธิ์ ในภาพยนตร์ไทยเรื่อง *กิ้งก่ากายสิทธิ์* เมื่อปี พ.ศ. 2528 จากการสร้างสรรค์ของ สมโพธิ แสงเดือนฉาย หรือ ไดโนเสาร์ชนิด ไดโลโฟซอรัส (Dilophosaurus) ในเรื่อง *Jurassic Park* เมื่อปี พ.ศ. 2536 ที่สามารถแผ่แผงคอและพ่นพิษได้ใส่เหยื่อ

บทบาท
-----

กิ้งก่าแผงคอนี้นยังเคยเป็นหนึ่งในแมสคอทประจำการแข่งขันกีฬาพาราลิมปิก 2000 ที่จัดภายหลังโอลิมปิก 2000 ที่ออสเตรเลียด้วย โดยแมสคอทตัวนี้มีชื่อว่า "ลิซซี่" (Lizzie)

อ้างอิง
-------

1. ↑  จาก IUCN (อังกฤษ)
2. ↑  ITIS
3. ↑  "สารคดี BBC : อัศจรรย์แดนจิงโจ้ ตอนที่ 7 คลิป 1/2". ช่อง 7. 6 November 2014. สืบค้นเมื่อ 6 November 2014.
4. ↑   Bennington, J Bret (1996). "Errors in the Movie "Jurassic Park"". *American Paleontologist* **4** (2): 4–7.
5. ↑  "A Brief History of the Olympic and Paralympic Mascots". Beijing2008. 5 August 2004. คลังข้อมูลเก่าเก็บจากแหล่งเดิมเมื่อ 2008-06-21. สืบค้นเมื่อ 25 October 2006.

คอมมอนส์ มีภาพและสื่อเกี่ยวกับ:  
***Chlamydosaurus kingii***

แหล่งข้อมูลอื่น
---------------

 ข้อมูลที่เกี่ยวข้องกับ Chlamydosaurus kingii ที่วิกิสปีชีส์
**วัดมะนาวหวาน** เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลช้างกลาง อำเภอช้างกลาง จังหวัดนครศรีธรรมราช มีที่ดินตั้งวัดเนื้อที่ 38 ไร่ มีที่ธรณีสงฆ์ราว 270 ไร่ 

วัดมะนาวหวานตั้งวัดเมื่อ พ.ศ. 2227 ได้รับพระราชทานวิสุงคามสีมาเมื่อ พ.ศ. 2230 ตรงกับรัชสมัยสมเด็จพระนารายณ์มหาราช ได้ยกฐานะเป็นอารามหลวงชั้นตรี ชนิดสามัญ ในวันที่ 22 เมษายน พ.ศ. 2539 ประกาศในราชกิจจานุเบกษา เล่มที่ 113 ตอนที่ 44 ง วันที่ 30 พฤษภาคม พ.ศ. 2539

ปูชนียวัตถุที่สำคัญ ได้แก่ พระเจดีย์สองพี่น้องตั้งอยู่หน้าพระอุโบสถ มีลักษณะสถาปัตยกรรมแบบอยุธยา ได้รับการบูรณปฏิสังขรณ์เสร็จเมื่อ พ.ศ. 2535 ตามพระราชปรารภของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อคราวเสด็จพระราชดำเนินมาททรงยกช่อฟ้าอุโบสถ เมื่อวันที่ 20 กันยายน พ.ศ. 2519 พระประธานในอุโบสถ นามว่า *พระพุทธพิชิตมาร ประทานสันติสุขสวัสดี นรสีห์ธรรมานุศาสก์ ไตรโลกนาถธรรมบพิตร* เป็นพระพุทธรูปปางมารวิชัย ศิลปะสุโขทัยหน้าตักกว้าง 49 นิ้ว สร้างโดยจ่าเผ่นผยอง (ชุ่ม สุวรรณจินดา) และนางทองสุข สุวรรณจินดา เมื่อวันที่ 19 กุมภาพันธ์ พ.ศ. 2514 และพระพุทธสิหิงค์ แบบนครศรีธรรมราชจำลอง หล่อด้วยโลหะผสม หน้าตักกว้าง 60 นิ้ว มีพระนามาภิไธยย่อ สธ. พระตราประจำพระองค์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประดิษฐ์บนผ้าทิพย์ ประดิษฐ์เป็นพระปฏิมาประธาน ในศาลาเฉลิมพระเกียรติ 60 พรรษา

อ้างอิง
-------

1. ↑  "พระอุโบสถ หลังเก่า วัดมะนาวหวาน (พระอารามหลวง)". ศูนย์ข้อมูลกลางทางวัฒนธรรม.
2. ↑  "ประวัติวัดมะนาวหวาน".
**พระพุทธทัตตะ** เป็นพระคันถรจนาจารย์ฝ่ายเถรวาท เกิดหลัง พ.ศ.940 ที่เมืองอุรคปุระ (Uragapura) ปัจจุบันเรียกอุรัยปุระ ในอาณาจักรโจฬะทางอินเดียใต้ หลังจากอุปสมบทแล้วได้เดินทางไปเกาะลังกา เพื่อศึกษาพุทธศาสนาและรวบรวมคัมภีร์ทางพุทธศาสนาจากภาษาสิงหลแปลสู่ภาษาบาลี ในคราวที่พักอยู่สิงหล ท่านพักที่มหาวิหารเมืองอนุราธปุระ

เมื่อสำเร็จภารกิจแล้วก็เดินทางกลับสู่อินเดียโดยทางเรือ ระหว่างทางได้พบกับพระพุทธโฆสะที่แล่นเรือผ่านมา ท่านทั้งสองหยุดทักทายกัน แล้วท่านพระพุทธโฆสะกล่าวว่า "ท่านผู้เจริญ พระพุทธพจน์มีอยู่ในภาษาสิงหล ผมกำลังไปเกาะลังกาเพื่อแปลสู่ภาษามคธ" ท่านพุทธทัตตะกล่าวตอบว่า "ท่านผู้มีอายุ ผมไปเกาะลังกามาแล้ว เพื่อจุดประสงค์เดียวกับท่าน แต่ไม่อาจอยู่ได้นาน จึงทำงานไม่สำเร็จ เมื่อท่านรวบรวมอรรถกถาครบแล้วโปรดส่งให้ผมด้วย"

เมื่อได้รับปากกันแล้วทั้งสองรูปก็จากกัน ต่อมา เมื่อถึงอินเดียท่านก็ได้จำพรรษาที่วัดกฤษณทาส ที่พราหมณ์กฤษณทาส สร้างถวาย ริมฝั่งแม่น้ำกเวริ ณ ที่นี่ ท่านได้เขียนหนังสือหลายเล่ม เช่น 

1. **อุตตรวินิจฉัย**
2. **วินยวินิจฉัย**
3. **อภิธรรมาวตาร**
4. **รูปารูปวิภาค**
5. **มธุรัตถวิลาสินี** (อรรถกถาพุทธวงศ์)

ผลงานของท่านทั้งหมดนี้เป็นประโยชน์ต่อนักการศึกษาเป็นอย่างยิ่ง ต่อมาท่านก็ถึงมรณภาพที่วัดนี้

คัมภีร์วินิจฉัยและอุตตรวินิจฉัยเป็นคัมภีร์ที่รวบรวมเนื้อหาคัมภีร์พระวินัยปิฎก รูปแบบการแต่งเป็นร้อยกรองทั้งเล่ม โครงสร้างคัมภีร์วินิจฉัยว่าด้วยเรื่องสิกขาบทของพระภิกษุ และภิกษุณี มหาวรรค และจุลวรรค ส่วนคัมภีร์อุตรวินิฉจัย ว่าด้วยเรื่องคัมภีร์ปริวาร คัมภีร์ทั้งสองแต่งเป็นร้อยกรอง โดยใช้ฉันทลักษณ์บาลีประเภทต่าง ๆ เช่น มัตตาสมกฉันท์ วิชชุขมาลาฉันท์ อินทรวิเชียรฉันท์ เป็นต้น องค์ความรู้การวินิจฉัย พระวินัยในคัมภีร์วินัยวินิจฉัย และอุตรวินิจฉัย เป็นการวินิจฉัยสิกขาบท ที่ประกอบด้วยสถานที่ บุคคล วัตถุ อาบัติ อนาบัติ เป็นต้น

องค์ความรู้การวินิจฉัยในส่วนสิกขาบท เป็นรูปแบบสำคัญในการศึกษาวิเคราะห์วินัย ในส่วนที่เป็นสิกขาบทของพระภิกษุ และภิกษุณี รูปแบบการวินิจฉัยเหล่านี้ มีความสอดคล้องกับการวินิจฉัยพระวินัยในคัมภีร์ระดับต้น ตั้งแต่พระวินัยปิฎกจนถึงอรรถกถา

อ้างอิง
-------

1. ↑  Potter, Karl H; Encyclopedia of Indian Philosophies: Buddhist philosophy from 350 to 600 A.D. pg 216
2. ↑  ดร.เสถียร ทั่งทองมะดั่น. (2561). คัมภีร์วินัยวินิจฉัยและอุตรวินิจฉัย : การแปลและศึกษาวิเคราะห์. สถาบันวิจัยพุทธศาสตร์ : มหาวิทยาลัยมหาจุฬาลงกรณราชวิทยาลัย.
3. ↑  ดร.เสถียร ทั่งทองมะดั่น. (2561). คัมภีร์วินัยวินิจฉัยและอุตรวินิจฉัย : การแปลและศึกษาวิเคราะห์. สถาบันวิจัยพุทธศาสตร์ : มหาวิทยาลัยมหาจุฬาลงกรณราชวิทยาลัย.
**วัดมหาบุศย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร

ประวัติ
-------

วัดมหาบุศย์สร้างประมาณ พ.ศ. 2305 ก่อนเสียกรุงแก่พม่า 5 ปี เดิมชื่อว่า **วัดสามบุตร** กล่าวคือ บุตรชายสามคนพี่น้องได้ร่วมกันสร้างวัดนี้ สันนิษฐานว่าเสนาสนะในยุคนั้นคงเป็นไม้เสียส่วนใหญ่ ทำให้วัสดุไม่คงทนจนกลายเป็นวัดร้างในที่สุด ต่อมาพระมหาบุตร เปรียญ 5 ประโยค สำนักวัดเลียบได้มาเยี่ยมญาติโยมละแวกคลองพระโขนง ชาวบ้านจึงพร้อมใจกันนิมนต์ให้ท่านอยู่วัดสามบุตรเพื่อช่วยเป็นผู้นำในการบูรณะวัด เมื่อสร้างและบูรณปฏิสังขรณ์จึงได้ขนานนามวัดใหม่ว่า **วัดมหาบุตร** ตามนามท่าน ภายหลังชื่อได้เปลี่ยนมาเป็น "วัดมหาบุศย์" ประชาชนทั่วไปยังขนานนามวัดนี้ว่า **วัดแม่นาคพระโขนง** ตามอิทธิพลของวรรณกรรมเรื่อง *แม่นากพระโขนง*

วัดมหาบุศย์ได้รับการบูรณะสังฆเสนาสนะประมาณปี พ.ศ. 2455 ได้รับพระราชทานวิสุงคามสีมา เมื่อวันที่ 18 เมษายน พ.ศ. 2459 มีเขตวิสุงคามสีมากว้าง 2 เส้น ยาว 2 เส้น 7 วา จนปี พ.ศ. 2470 ได้มีการรื้อถอนอุโบสถเก่าออกแล้วสร้างใหม่ เป็นอุโบสถกว้าง 20 เมตร ยาว 23 เมตร หน้าบันสลักเป็นลายกระหนกไทยรูปพระอินทร์ทรงช้างเอราวัณ หลังคาสองชั้นลด ถึงปี พ.ศ. 2500 ได้ทำการบูรณะอุโบสถนี้ใหม่โดยเปลี่ยนกระเบื้องเป็นกระเบื้องเคลือบสี เปลี่ยนช่อฟ้าใบระกาหงส์และหน้าบันใหม่ทั้งหมด จอมพล ป. พิบูลสงคราม นายกรัฐมนตรีในขณะนั้นมาเป็นประธานพิธียกช่อฟ้า

สิ่งศักดิ์สิทธิ์
----------------

วัดมหาบุศย์มีชื่อเสียงจากการมีศาลย่านาค คู่รักมักนิยมมากราบไหว้ย่านาค ยังมีศาลเจ้าแม่ตะเคียนทอง คนที่มาจะนิยมมาขอพรในเรื่องการงาน การเรียน โชคลาภ และความรัก นอกจากนั้นยังมีวิหารหลวงพ่อยิ้ม ภายในประดิษฐานหลวงพ่อยิ้ม ลักษณะเป็นพระพุทธรูปปางมารวิชัย และพระพุทธรูปอีกหลายองค์ ถัดจากวิหารหลวงพ่อยิ้มไปเป็นอุทยานพระโพธิสัตว์กวนอิม ภายในประดิษฐานรูปปั้นเจ้าแม่กวนอิม

อ้างอิง
-------

1. ↑  "วัดมหาบุศย์". คลังข้อมูลเก่าเก็บจากแหล่งเดิมเมื่อ 2020-10-23. สืบค้นเมื่อ 2020-09-29.
2. ↑  "วัดมหาบุศย์, พระโขนง กรุงเทพฯ". *เอ็มไทย*. คลังข้อมูลเก่าเก็บจากแหล่งเดิมเมื่อ 2020-10-22. สืบค้นเมื่อ 2020-09-29.

คอมมอนส์ มีภาพและสื่อเกี่ยวกับ:  
**วัดมหาบุศย์**
**เพชรทวี ส.กิตติชัย** ชื่อเล่น **เติ้ม** เป็นนักมวยไทยชาวไทย ผู้ซึ่งเคยเป็นฝ่ายชนะคะแนนสามเอ ท.รัตนเกียรติ มาแล้วครั้งหนึ่ง

ประวัติ
-------

ในศึกวันสถาปนา 67 ปี เวทีราชดำเนิน
วันที่ 10 กันยายน พ.ศ. 2552 เพชรทวีได้รับเลือกให้เข้าแข่งขันคู่เอกรายการศึกเพชรทองคำ + วันทรงชัย ที่จัดขึ้น ณ เวทีมวยราชดำเนิน โดยจัดให้พบกับคู่ชกอย่างมานะศักดิ์ ศิษย์นิวัฒน์

วันที่ 26 มกราคม พ.ศ. 2555 โปรโมเตอร์ทรงชัย รัตนสุบรรณ ได้จัดการแข่งขันศึกวันทรงชัยมหากุศล วสท.53 ที่เวทีมวยราชดำเนิน ซึ่งเพชรทวีได้พบกับคู่ชกอย่างเพชรเอก เกียรติยงยุทธ และในวันที่ 24 ธันวาคม ของปีเดียวกันนี้ เพชรทวีเข้าแข่งขันศึกวันสถาปนา 67 ปี เวทีราชดำเนิน ซึ่งเขาเป็นฝ่ายเสมอกับเสกสรร อ.ขวัญเมือง

วันที่ 5 เมษายน พ.ศ. 2556 เพชรทวีเข้าแข่งขันรายการศึกเกียรติเพชร ที่สนามมวยเวทีลุมพินี โดยเขาเป็นฝ่ายแพ้น็อกต่อธนญชัย ท.แสงเทียนน้อย ในยกที่สี่ ซึ่งแผนเดิมจะให้คู่นี้ชกกันที่เวทีมวยราชดำเนิน จากนั้น ในวันที่ 16 กรกฎาคม เพชรทวีเข้าแข่งขันศึกแสงมรกต ที่เวทีมวยลุมพินี โดยเขาเป็นฝ่ายชนะคะแนนโพธิ์แก้ว ฝนจางชลบุรี และในปีเดียวกันนี้ ได้มีแผนการให้เขาเข้าแข่งขันกับซุปเปอร์แบงค์ ม.รัตนบัณฑิต

วันที่ 11 กันยายน พ.ศ. 2556 เพชรทวีจะเข้าแข่งขันรายการศึกส.สมหมาย+วันทรงชัย ที่เวทีมวยราชดำเนิน กับคู่ชกอย่างเสกสรร อ.ขวัญเมือง ผู้ซึ่งเคยเสมอกันมาแล้วครั้งหนึ่ง

สถิติการชก
----------

เมื่อครั้งที่เสมอกับเสกสรร อ.ขวัญเมือง

|
|  |
| วันที่ | ผล | คู่ชก | รายการ | สถานที่จัด | วิธีชนะ |
|
| 6 ส.ค. 2552 | ชนะ | สามเอ ท.รัตนเกียรติ |  | เวทีมวยราชดำเนิน | ชนะคะแนน |
|
| 24 ธ.ค. 2555 | เสมอ | เสกสรร อ.ขวัญเมือง | ศึกวันสถาปนา 67 ปี เวทีราชดำเนิน | เวทีมวยราชดำเนิน | เสมอ |
|
| 5 เม.ย. 2556 | แพ้ | ธนญชัย ท.แสงเทียนน้อย | ศึกเกียรติเพชร | สนามมวยเวทีลุมพินี | แพ้น็อกยกที่ 4  |
|
| 16 ก.ค. 2556 | ชนะ | โพธิ์แก้ว ฝนจางชลบุรี | ศึกแสงมรกต | สนามมวยเวทีลุมพินี | ชนะคะแนน |

อ้างอิง
-------

1. 1 2 3  ซ้งเทใจช่วยเสี่ยดำจัดมวยใหญ่ : กีฬา : มวย : คมชัดลึกออนไลน์[*ลิงก์เสีย*]
2. ↑  วสท.53-ทรงชัยจัดศึกการกุศลที่ราชดำเนิน - ไทยโพสต์[*ลิงก์เสีย*]
3. 1 2  "ก้องศักดิ์เตะย้ำแค้นสิงห์ทองน้อยศึกส.สมหมาย". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-09-05.
4. 1 2  แสงมณีสมราคาชนะแต้มคู่เอกศึกเกียรติเพชร - siamsport tablet
5. ↑  ธนญชัย ขีดเส้นตาย เพชรทวี น็อค-นับ-แตก เล็ง สิงห์ทองน้อย ไฟท์ต่อไปฯ[*ลิงก์เสีย*]
6. 1 2  ยอดวิชาแทงเข่าอัดวันเฉลิมได้เฮศึกแสงมรกต - สยามสปอร์ต
7. ↑  ซุปเปอร์แบงค์พร้อมรับมือเพชรทวีไฟท์หน้า - SportGURU[*ลิงก์เสีย*]
8. ↑  "น้าซ้ง จัดซุปเปอร์แบงค์ วัด เพชรทวี 9 ก.ย. : SMMOnline.net". คลังข้อมูลเก่าเก็บจากแหล่งเดิมเมื่อ 2013-09-19. สืบค้นเมื่อ 2021-10-09.
9. ↑

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ เพชรทวี ส.กิตติชัย

* เพชรทวี ส.กิตติชัย ที่เฟซบุ๊ก
**วัดมะลิ** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร ปัจจุบันเจ้าอาวาสคือ พระครูธรรมวิมล (ทองสุข ธมฺมกุสโล)

ประวัติ
-------

วัดมะลิสร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อปี พ.ศ. 2350 วัดสนับสนุนให้พระภิกษุสามเณรศึกษาพระปริยัติธรรม แผนกธรรมและบาลี ภายในวัดยังมีโรงเรียนวัดมะลิ ระดับประถมศึกษาและมัธยมศึกษา

อาคารเสนาสนะ
------------

อาคารเสนาสนะมีอุโบสถกว้าง 9 เมตร ยาว 24 เมตร หลังคา 2 ชั้น 3 ลด เดิมด้านหน้าและหลังเป็นแบบพาไลลาดลงมา ต่อมาเปลี่ยนเป็นทรงหน้านาง เมื่อ พ.ศ. 2502 รวมกำแพงแก้วรอบอุโบสถ ภายในประดิษฐานพระประธานแบบสมัยสุโขทัย ปางมารวิชัย ปูนปั้นลงรักปิดทอง พร้อมด้วยอัครสาวก พระพุทธรูปปางต่าง ๆ จำนวน 9 องค์ มีกุฏิสงฆ์จำนวน 5 หลัง ศาลาการเปรียญ กว้าง 17.20 เมตร ยาว 40 เมตร วิหาร 1 หลัง ภายในมีพระพุทธรูปศิลาแลง 1 องค์ ศาลาอเนกประสงค์ 1 หลัง ศาลาประชุมสงฆ์ 1 หลัง ศาลาบำเพ็ญกุศลหรือตั้งศพ 2 หลัง อาคารโรงครัว 1 หลัง อาคารฌาปนสถาน (เมรุ) 1 หลัง อาคารพระปริยัติธรรมและปฏิบัติธรรม 1 หลัง

อ้างอิง
-------

1. ↑  "วัดมะลิ". *พระสังฆาธิการ*.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-10-19.

คอมมอนส์ มีภาพและสื่อเกี่ยวกับ:  
**วัดมะลิ**
**"ฮิตเลอร์ตายแล้ว"** หน้าแรกของหนังสือพิมพ์ของกองทัพสหรัฐ 2 พฤษภาคม ค.ศ. 1945
ระหว่างที่กรุงเบอร์ลินกำลังถูกโซเวียตบุกนั้นเอง **อดอล์ฟ ฮิตเลอร์** ได้ยิงตัวตายเมื่อวันที่ 30 เมษายน 1945 ในฟือเรอร์บุงเคอร์ ส่วนภรรยาของเขา เอฟา เบราน์ ได้ฆ่าตัวตายด้วยยาพิษไซยาไนด์ ทั้งนี้ ศพของทั้งสองได้ถูกเคลื่อนย้ายไปยังทางออกฉุกเฉินของบังเกอร์ตามคำสั่งเสียของฮิตเลอร์ ทหารนำศพทั้งสองจัดวางในหลุมที่ขุดเตรียมไว้บริเวณด้านหลังทำเนียบนายกรัฐมนตรีไรช์ จากนั้นก็จัดการราดน้ำมันเชื้อเพลิงพร้อมกับจุดไฟเผาเพื่อป้องกันไม่ให้ทหารฝ่ายศัตรูนำไปประจานและกระทำยำยีอย่างเช่นที่เกิดขึ้นกับเบนิโต มุสโสลินี ผู้นำอิตาลี จากบันทึกของพวกโซเวียตระบุว่า ทหารโซเวียตได้ขุดร่างของฮิตเลอร์ขึ้นมา และนำไปฝังไว้ในหลายสถานที่ด้วยกันจนถึงปี 1970 ที่ร่างซึ่งโซเวียตอ้างว่าเป็นของฮิตเลอร์ถูกขุดขึ้นมาเป็นครั้งสุดท้าย ก่อนจะถูกนำไปเผาและโปรยเถ้า

ด้วยรายงานที่มีความแตกต่างกันออกไปที่ได้ระบุสาเหตุการตาย; บางกรณีได้ระบุว่า เขาตายด้วยยาพิษเท่านั้นและอีกบางกรณีหนึ่งคือเขาตายด้วยการใช้ปืนยิงศีรษะตัวเองพร้อมกับกัดแคปซูลบรรจุสารพิษไซยาไนด์ แต่นักประวัติศาสตร์สมัยนั้นได้ปฏิเสธรายงานเหล่านี้เพราะเป็นการโฆษณาชวนเชื่อของสหภาพโซเวียตหรือความพยายามการประนีประนอมเพื่อหาข้อสรุปที่แตกต่างกัน พยานคนหนึ่งได้บันทึกเอาไว้ว่า ศพมีรอยบาดแผลจากการถูกยิงทะลุผ่านปาก แต่ได้รับการพิสูจน์แล้วว่ามันเป็นไปไม่ได้ นอกจากนี้ยังมีข้อถกเถียงเกี่ยวกับกระโหลกศีรษะและกระดูกขากรรไกรที่ถูกขุดขึ้นได้โดยระบุว่าเป็นของฮิตเลอร์จริงหรือไม่ 

ในปี ค.ศ. 2009 นักวิจัยชาวอเมริกันได้ทำการตรวจดีเอ็นเอบนกระโหลกศีรษะที่เจ้าหน้าที่ของโซเวียตได้เชื่อมั่นมานานแล้วว่าเป็นของฮิตเลอร์แน่ๆ แต่การทดสอบและการตรวจสอบได้พบว่า กะโหลกศีรษะนั้นเป็นของผู้หญิงที่มีอายุน้อยกว่า 40 ปี ส่วนกระดูกขากรรไกรที่ถูกขุดขึ้นมายังไม่ได้รับการตรวจสอบใดๆเลย เท่ากับว่าในปัจจุบันนี้ ยังไม่มีหลักฐานทางวิทยาศาสตร์ใดๆที่ยืนยันถึงการมีอยู่ของร่างของฮิตเลอร์

ดูเพิ่ม
-------

* อสัญกรรมของเบนิโต มุสโสลินี
* อสัญกรรมของฮิเดกิ โทโจ

อ้างอิง
-------

1. ↑  Kershaw 2008, pp. 954, 956. sfn error: no target: CITEREFKershaw2008 (help)
2. ↑  Linge 2009, pp. 199, 200. sfn error: no target: CITEREFLinge2009 (help)
3. ↑  Goñi 2009. sfn error: no target: CITEREFGoñi2009 (help)
4. ↑  CNN staff 2009. sfn error: no target: CITEREFCNN\_staff2009 (help)

| * ด
* ค
* ก
อดอล์ฟ ฮิตเลอร์ |
| --- |
| การเมือง | 
* ฟือเรอร์
* *ไมน์คัมพฟ์*
* พินัยกรรมทางการเมือง
* ระบอบนาซี

 |  |
| เหตุการณ์ | 
* อาชีพทางทหาร
* เถลิงอำนาจ
* คณะรัฐมนตรีฮิตเลอร์
* นาซีเยอรมนี
* สงครามโลกครั้งที่สอง
* ฮอโลคอสต์
* แผนลับ 20 กรกฎาคม
* การยิงตัวตาย

 |
| ฐานบัญชาการฟือเรอร์ | 
* แบร์คโฮฟ (รังอินทรี)
* ทำเนียบนายกรัฐมนตรีไรช์
* ฟือเรอร์บุงเคอร์
* รังหมาป่า
* แวร์ว็อล์ฟ
* ปราการอินทรี
* Wolfsschlucht I
* Wolfsschlucht II
* Anlage Süd
* Felsennest

 |
| ครอบครัว | 
* เอฟา เบราน์ (ภรรยา)
* อาล็อยส์ ฮิตเลอร์ (บิดา)
* คลารา ฮิตเลอร์ (มารดา)
* โยฮัน เกออร์ค ฮีดเลอร์ (ปู่)
* มารีอา ชิคเคิลกรูเบอร์ (ย่า)
* อังเกลา ฮิตเลอร์ (พี่สาวต่างมารดา)
* เพาลา ฮิตเลอร์ (น้องสาว)
* เลโอ รูด็อล์ฟ เราบัล (หลานน้า)
* เกลี เราบัล (หลานน้า)
* วิลเลียม แพทริก ฮิตเลอร์ (หลานน้า)
* ไฮนทซ์ ฮิตเลอร์ (หลานน้า)
* ฌ็อง-มารี โลแร (ผู้อ้างเป็นบุตรชาย)

 |
ตามความเชื่อในศาสนาฮินดูและศาสนาพุทธ **อสูร** (สันสกฤต: Asuraบาลี: असुर) คือเทวดาจำพวกหนึ่ง มีนิสัยดุร้าย เป็นปฏิปักษ์กับเทวดาพวกอื่นซึ่งอาศัยบนสวรรค์ อสูรเพศหญิงเรียกว่า**อสุรี**

พัฒนาการความเชื่อ
-----------------

ในคัมภีร์ฤคเวทตอนต้นใช้คำว่า อสูร หมายถึงเทพชั้นหัวหน้า เช่น พระอินทร์ พระพิรุณ พระอัคนี และเป็นคำเดียวกับคำว่า อหุระ (Ahura) ในพระนาม "พระอหุระมาซดะ" พระเป็นเจ้าในศาสนาโซโรอัสเตอร์ สมัยต่อมา "อสูร" กลับใช้หมายถึง ศัตรูของเทพ ซึ่งพระประชาบดีทรงสร้างขึ้นมาจากลมหายใจของพระองค์ โดยคำว่า "อสุ" หมายถึงลมหายใจของพระประชาบดี คัมภีร์ชั้นหลังต่อมา เช่น ฤคเวทภาคหลัง อาถรรพเวท และปุราณะต่าง ๆ มีการตีความหมายใหม่ว่า "อสุระ" แปลว่า ไม่ใช่เทพ (อ- อุปสรรค/น นิบาต(ไม่ใช่, ไม่) + สุระ (เทพ)) คือเป็นอริกับเหล่าเทพ และปรากฏตำนานหลายเรื่องกล่าวถึงสงครามหรือความขัดแย้งระหว่างเทพกับอสูร เช่น ตอนกวนเกษียรสมุทรในกูรมาวตาร เทวาสุรสงคราม เป็นต้น

อสูร จึงกลายเป็นสัญลักษณ์ของความชั่ว ความโหดร้าย ต่างจากเทวดาซึ่งเป็นสัญลักษณ์ของความดีและความเมตตา

ศาสนาพุทธ
---------

ศาสนาพุทธเชื่อว่า แต่เดิมอสูรเป็นเทวดาอาศัยในเมืองสุทัศน์ บนยอดเขาพระสุเมรุ มีท้าวเวปจิตติเป็นจอมเทพ ต่อมาถูกมฆมานพซึ่งมาเกิดเป็นพระอินทร์และบริวารมอมเหล้าจนไม่ได้สติ จึงถูกจับโยนลงมาอยู่ใต้เขาพระสุเมรุ ด้วยอำนาจบุญเก่าจึงเกิดเป็นเมืองใหม่ลักษณะเหมือนเมืองสุทัศน์ อยู่ใต้เขานั้นเป็นที่อาศัยของเหล่าอสูร เหล่าอสูรก้เข้าใจว่าตนยังอยู่บนเขาพระสุเมรุ จนเมื่อเห็นต้นแคฝอยในเมืองออกดอก อสูรจึงระลึกได้ว่าตนเองอยู่ใต้เขา เพราะในเมืองสุทัศน์มีต้นปาริชาต อสูรก็จะแต่งกองทัพอสูรยกไปหมายจะชิงเอาเมืองสุทัศน์คืน จึงเรียกว่า "เทวาสุรสงคราม" (สงครามระหว่างเทพกับอสูร) ทั้งสองฝ่ายผลัดกันแพ้ชนะเรื่อยมา ฝ่ายใดแพ้ก็จะหนีกลับเข้าเมือง ฝ่ายตรงข้ามไม่สามารถตีเข้าเมืองได้ ตกยกทัพกลับไป ทั้งสองเมืองจึงได้ชื่อว่า**อยุชฌปุระ** (เมืองที่ไม่มีใครรบชนะได้)

คัมภีร์มโนรถปูรณีระบุว่า อสูรผู้เป็นหัวหน้า (อสุรินฺท) มี 3 ตน ได้แก่ ท้าวเวปจิตติ พระราหู และท้าวปหาราทะ

อสูรที่สำคัญ
------------

* ท้าวเวปจิตติ
* พระราหู
* ทศกัณฑ์

อ้างอิง
-------

เชิงอรรถ

1. 1 2  พจนานุกรมศัพท์วรรณกรรมไทย, หน้า 368
2. 1 2  พจนานุกรมศัพท์วรรณกรรมไทย, หน้า 549
3. ↑  ปรมัตถโชติกะ, หน้า 78
4. ↑  อรรถกถาปหาราทสูตร, อรรถกถา อังคุตตรนิกาย อัฏฐกนิบาต ปัณณาสก์ มหาวรรคที่ ๒

บรรณานุกรม
* ราชบัณฑิตยสถาน, *พจนานุกรมศัพท์วรรณกรรมไทย*, กรุงเทพฯ : ราชบัณฑิตยสถาน, 2552.
* พระสัทธัมมโชติกะ, *ปรมัตถโชติกะ มหาอภิธัมมัตถสังคหฎีกา ปริจเฉทที่ 5 เล่ม 1 วีถิมุตตสังคหะ ภูมิจตุกกะและปฏิสนธิจตุกกะ*, พิมพ์ครั้งที่ 6, กรุงเทพฯ : มูลนิธิสัทธัมมโชติกะ, 2546.
**วัดควนกรวด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปรางหมู่ อำเภอเมืองพัทลุง จังหวัดพัทลุง

ประวัติ
-------

วัดควนกรวดไม่ปรากฏว่าสร้างขึ้นเมื่อใดอย่างชัดเจน แต่เชื่อกันว่าเป็นวัดที่สร้างขึ้นสมัยอยุธยา ซึ่งในทำเนียบพัทลุงของพระครูอริยสังวร (เอียด) อดีตเจ้าคณะจังหวัดพัทลุงระบุว่าวัดนี้สร้างเมื่อ พ.ศ. 2083 ตรงกับสมัยสมเด็จพระมหาจักรพรรดิแห่งกรุงศรีอยุธยา กรมศิลปากรประกาศขึ้นทะเบียนในราชกิจจานุเบกษาเล่มที่ 102 ตอนที่ 180 ลงวันที่ 29 พฤศจิกายน พ.ศ. 2528 และประกาศเขตโบราณสถานเนื้อที่ประมาณ 1 งาน 37 ตารางวา

อาคารเสนาสนะ
------------

เจดีย์ตั้งอยู่ที่หน้าโบสถ์ เป็นเจดีย์ก่ออิฐถือปูนย่อมุมไม้สิบสองกว้างประมาณ 6.5 เมตร สูงประมาณ 10 เมตร สร้างขึ้นสมัย พระอุปัชฌาย์รอด (พ.ศ. 2398–2472) ได้สร้างขึ้นบนเจดีย์องค์เดิมออกโดยยรื้อของงเดิมออกสร้างใหม่ขึ้นแทน แล้วนำพระพุทธรูปและหัวข้อพระธรรมบรรจุไว้ในเจดีย์องค์ใหม่ฐานเป็นรูปสี่เหลี่ยมจัตุรัส องค์ระฆังย่อมุมไม้สิบสองมีซุ้มพระแบบโค้งแหลมลดหลั่นด้านละ 2 ซุ้มภายในประดิษฐานพระพุทธรูปปูนปั้นปัจจุบันชำรุดเป็นส่วนใหญ่ อุโบสถตั้งอยู่บนเนินสูงฐานก่ออิฐแต่หักพังชำรุดเป็นส่วนใหญ่ตัวอุโบสถเป็นของสร้างขึ้นใหม่ด้วยคอนกรีตเสริมเหล็กซึ่งแต่เดิมเป็นอุโบสถไม้ทรงโถงต่อมาเกิดชำรุดอย่างมาก พระภิกษุรักษ์และพระอุปัชฌาย์รอดได้บูรระซ่อมแซมใหม่ครั้งหนึ่งจนกระทั่ง พ.ศ. 2516 จึงได้รื้ออุโบสถเก่าแล้วสร้างใหม่ดังปรากฏในปัจจุบัน ภายในเคยประดิษฐานพระพุทธรูปปูนปั้นปางมารวิชัย จำนวน 5 องค์ รูปพระภิกษุณีปูนปั้นจำนวน 2 องค์ ต่อมาเมื่อรื้ออุโบสถเก่าแล้วจึงได้นำเอาพระพุทธรูปปูนปั้นจำนวน 4 องค์ และพระภิกษุรีปูนปั้นจำนวน 2 องค์ออกจากอุโบสถ ปัจจุบันเหลือแต่พระประธานองค์เดียว

รอบอุโบสถมีใบเสมาหินทรายสีแดงจำนวน 8 ใบลักษณะเป็นศิลปะอยุธยากำหนดอายุอยู่ในราวพุทธศตวรรษที่ 23 ปัจจุบันเหลือเพียง 2 ใบ ใบแรกมีขนาดกว้าง 31 เซนติเมตร หนา 8 เซนติเมตร สูง 49 เซนติเมตร ใบที่สองกว้าง 35 เซนติเมตร สูง 56 เซนติเมตร หนา 9 เซนติเมตร ปัจจุบันใบเสมาทั้ง 2 ใบเก็บไว้ที่พิพิธภัณฑสถานแห่งชาติสงขลา

อ้างอิง
-------

1. ↑  "มรดกทางพระพุทธศาสนา". หอมรดกไทย.
2. ↑  "วัดควนกรวด". สำนักงานวัฒนธรรมจังหวัดพัทลุง. คลังข้อมูลเก่าเก็บจากแหล่งเดิมเมื่อ 2021-08-05. สืบค้นเมื่อ 2021-08-05.
**เอฟราอิม** เป็นบุตรชายคนที่สอง ของโยเซฟ และนางอาเสนัท ก่อนที่ยาโคบ และครอบครัวของท่านจะย้ายเข้ามายังอียิปต์ ด้วยเหตุนี้ ยาโคบจึงยกให้บุตรชายทั้งสองคนของโยเซฟ เทียบเท่าบุตรชายคนอื่น ๆ ของตน ดังนั้นในอิสราเอลจึงมี 12 เผ่าตามจำนวนบุตรชายของยาโคบ แต่จะนับพงศ์พันธุ์ของโยเซฟ ออกเป็น 2 เผ่า คือ เอฟราอิม และมนัสเสห์ คำว่า เอฟราอิม มีรากศัพท์มาจากภาษาฮีบรู แปลว่า มีลูกดก ทั้งนี้เนื่องจากเมื่อมีบุตรคนที่สองนี้ โยเซฟ ได้กล่าวว่า "*เพราะว่าพระเจ้าโปรดให้ข้าพเจ้ามีพงศ์พันธุ์ทวีขึ้นในดินแดนที่ข้าพเจ้าได้รับความทุกข์ใจ*"

คำอวยพรของยาโคบ
---------------

ภาพเอฟราอิม โดยจินตนาการของศิลปิน ฟรานเซสโก ฮาเยส
เมื่อยาโคบใกล้สิ้นชีวิตนั้น โยเซฟ ได้นำบุตรชายทั้งสองเข้าไปพบบิดา เพื่อให้ยาโคบอวยพรแก่บุตรทั้งสอง ยาโคบได้กล่าวว่า "...*บุตรทั้งสองของเจ้าที่เกิดในอียิปต์ ก่อนพ่อมาหาเจ้าในอียิปต์ก็เป็นบุตรของเรา เอฟราอิม และมนัสเสห์ จะต้องเป็นของพ่อเหมือนรูเบนและสิเมโอน*..."

เมื่อจะอวยพรแก่เอฟราอิม และมนัสเสห์นั้น ยาโคบได้นำมือขวาวางบนเอฟราอิม ผู้น้อง และวางมือซ้ายลงบน มนัสเสห์ ผู้พี่ ทั้งนี้เนื่องจากยาโคบกล่าวว่า "...*น้องชายจะใหญ่โตกว่าพี่*..." ด้วยเหตุทั้งสองนี้ จึงพบว่าอิสราเอลจึงยก ให้เอฟราอิม และมนัสเสห์ เป็นเผ่าเช่นเดียวกัน และมักจะเรียกเอฟราอิม ก่อนหน้า มนัสเสห์

คำอวยพรของยาโคบ แก่ เอฟราอิม เป็นดังนี้ "...ให้เขาสืบชื่อของข้าพเจ้า และชื่อของอับราฮัม และชื่อของอิสอัคบิดาของข้าพเจ้าไว้ และขอให้เขาเจริญขึ้นเป็นมวลชนบนแผ่นดินเถิด...พวกอิสราเอลจะให้ชื่อเจ้าให้พรเจ้าว่า *ขอให้พระเจ้าโปรดให้ท่านเป็นเหมือนเอฟราอิม และเหมือนมนัสเสห์ เถิด*..."

คำอวยพรของโมเสส
---------------

ดินแดนของเอฟราอิมในคานาอัน
--------------------------

ดูเพิ่ม
-------

* หนังสือปฐมกาล
* หนังสือกันดารวิถี
* หนังสือโยชูวา
* อับราฮัม
* อิสอัค
* ยาโคบ
* โยเซฟ (บุตรยาโคบ)
* โมเสส

อ้างอิง
-------

1. ↑  พระคริสตธรรมคัมภีร์ ฉบับเรียงพิมพ์ใหม่ ปี พ.ศ. 2541 (สมาคมพระคริสตธรรมไทย)
2. ↑  หนังสือปฐมกาล บทที่ 41 ข้อที่ 52
3. ↑  หนังสือปฐมกาล บทที่ 48 ข้อที่ 5
4. ↑  พระธรรมปฐมกาล บทที่ 48 ข้อที่ 17-19

|  |
| --- |
| **บุตรของยาโคบ ตามชื่อภรรยา (ญ = บุตรสาว)(ตัวเลขในวงเล็บคือลำดับของการเกิด)** |
| **เลอาห์** | รูเบน (Reuben) (1) | สิเมโอน (Simeon) (2) | เลวี (Levi) (3) | ดีนาห์ (Dinah) (ญ) |
|  | ยูดาห์ (Judah) (4) | อิสสาคาร์ (Issachar) (9) | เศบูลุน (Zebulun) (10) |
| **ราเชล** | โยเซฟ (Joseph) (11) |  | เบนยามิน (Benjamin) (12) |
|  | เอฟราอิม บุตรโยเซฟ (11.1) | มนัสเสห์ บุตรโยเซฟ (11.2) |
| **บิลลาห์ (สาวใช้นางราเชล)** | ดาน (Dan) (5) | นัฟทาลี (Naphtali) (6) |
| **ศิลปาห์ (สาวใช้นางเลอาห์)** | กาด (Gad) (7) | อาเชอร์ (Asher) (8) |
**วัดคลองน้ำเค็ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี

วัดคลองน้ำเค็มตั้งวัดเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2511 ได้รับการประกาศขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541

อุโบสถหลังเก่าสร้างขึ้นในสมัยพระบาทสมเด็จพระจอมเกล้าเจ้าอยู่หัว ลักษณะเป็นอาคารก่ออิฐถือปูนรูปสี่เหลี่ยมผืนผ้า มีกำแพงแก้วล้อมรอบ หลังคาเครื่องไม้มุงกระเบื้อง ด้านข้างชักปีกนกคลุมโดยรอบ ไม่มีเครื่องลำยอง หน้าบันอุดเรียบ มีประตูด้านหน้า 2 ประตู ด้านหลัง 2 ประตู ผนังด้านข้างมีหน้าต่างด้านละ 3 บาน เหนือกรอบประตูหน้าต่างเป็นซุ้มโค้งมีลวดลายเขียนสีตกแต่ง คาดว่าที่หน้าบันแต่เดิมเคยมีลวดลายปูนปั้น แต่ได้ปรักหักพังไปแล้ว ภายในอุโบสถมีจิตรกรรมฝาผนังฝีมือช่างพื้นบ้าน คาดว่าจะมีอายุมากกว่า 100 ปี เนื่องจากมีภาพทหารใส่หนวดและหมวกเหมือนพระบาทสมเด็จพระจุลจอมเกล้าเจ้าอยู่หัวซึ่งเป็นที่นิยมวาดกันมากช่วงสมัยรัชกาลที่ 6 ถึง รัชกาลที่ 8 ภาพจิตรกรรมช่วงล่างเขียนภาพคนแบก เพดานมีภาพครุฑ นกยูง นาคเกี้ยว รามสูร เมขลา และพญานาค เสาภายในอุโบสถเขียนภาพมังกร

อ้างอิง
-------

1. ↑  "วัดคลองน้ำเค็ม". สำนักงานพระพุทธศาสนาแห่งชาติ.
2. ↑  "วัดคลองน้ำเค็ม". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
3. ↑  กรมศิลปากร. "วัดคลองน้ำเค็ม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 10 พฤศจิกายน 2565. เข้าถึงจาก
ในทฤษฎีความน่าจะเป็น **อสมการของมาร์คอฟ** เป็นข้อความทางคณิตศาสตร์ที่ให้ขอบเขตบนของความน่าจะเป็นที่ตัวแปรสุ่มที่มีค่าบวกจะมีมากกว่าหรือเท่ากับจำนวนจริงบวกคงที่หนึ่งๆ ชื่อของอสมการตั้งตามนักคณิตศาสตร์ชาวรัสเซียชื่อ อังเดร มาร์คอฟ

อสมการของมาร์คอฟมีใจความดังต่อไปนี้: ให้ {\displaystyle X\,} เป็นตัวแปรสุ่มที่มีค่าไม่เป็นลบและ {\displaystyle t\,} เป็นจำนวนจริงใด ๆ ที่มากกว่าศูนย์ แล้ว 

{\displaystyle \Pr[X\geq t]\leq {\frac {\mathrm {E} [X]}{t}}}
เห็นได้ว่า อสมการของมาร์คอฟแสดงความสัมพันธ์ระหว่างความน่าจะเป็นกับค่าคาดหมาย เนื่องจากตัวอสมการเองไม่ได้กำหนดว่าตัวแปรสุ่มต้องมีสมบัติพิเศษประการใดเลย ขอบเขตบนที่ได้จากอสมการของมาร์คอฟมักจะมีค่าสูงกว่าความเป็นจริงมาก อย่างไรก็ดีเราสามารถใช้อสมการของมาร์คอฟพิสูจน์ข้อความทางคณิตศาสตร์อื่นๆ ที่ให้ขอบเขตบนที่แน่นขึ้นได้ เช่น อสมการของเชบิเชฟ และขอบเขตเชอร์นอฟ

การพิสูจน์
----------

กำหนดฟังก์ชัน {\displaystyle f:\mathbb {R} \rightarrow \mathbb {R} } ดังต่อไปนี้ {\displaystyle f(x)=1} เมื่อ {\displaystyle x\geq t} มิฉะนั้น {\displaystyle f(x)=0} เราได้ว่า

{\displaystyle \mathrm {E} [f(X)]=\Pr[X\geq t]}
เนื่องจาก {\displaystyle f(x)\leq x/t} สำหรับทุกๆ จำนวนจริง {\displaystyle x} เราได้ว่า

{\displaystyle \Pr[X\geq t]\leq \mathrm {E} [X/t]={\frac {\mathrm {E} [X]}{t}}}
ตามต้องการ

### อีกบทพิสูจน์หนึ่ง

ในกรณีที่ตัวแปรสุ่ม {\displaystyle X} เป็นตัวแปรสุ่มแบบไม่ต่อเนื่อง และมีค่าเป็นจำนวนเต็ม บทพิสูจน์ที่ใช้การคำนวณอย่างง่ายด้านล่างอาจเข้าใจได้ง่ายกว่า

จากนิยามของค่าคาดหมาย และเงื่อนไขที่ว่าตัวแปรสุ่ม {\displaystyle X} มีค่าไม่เป็นลบ เราได้ว่า

{\displaystyle \mathrm {E} [X]=\sum \_{i=0}^{\infty }i\cdot \Pr[X=i]}
{\displaystyle =\sum \_{i=0}^{t-1}i\cdot \Pr[X=i]+\sum \_{i=t}^{\infty }i\cdot \Pr[X=i]}     (กระจายเทอม โดยแยกกรณี {\displaystyle i<t} กับ {\displaystyle i\geq t})
{\displaystyle \geq \sum \_{i=t}^{\infty }i\cdot \Pr[X=i]}     (ทิ้งเทอมหน้าซึ่งมีค่ามากกว่าหรือเท่ากับศูนย์)
{\displaystyle \geq \sum \_{i=t}^{\infty }t\cdot \Pr[X=i]}     (เนื่องจาก {\displaystyle i\geq t})
{\displaystyle =t\cdot \left(\sum \_{i=t}^{\infty }\cdot \Pr[X=i]\right)}     (แยก {\displaystyle t})
{\displaystyle =t\cdot \Pr[X\geq t]}.     (เนื่องจากเป็นผลรวมของความน่าจะเป็นของเหตุการณ์ที่ไม่เกิดร่วมกัน)
นั่นคือเราได้ {\displaystyle \Pr[X\geq t]\leq \mathrm {E} [X]/t} ตามต้องการ

รูปแบบอื่นของ อสมการของมาร์คอฟ
------------------------------

บางครั้งเราอาจพบเห็น การใช้อสมการของมาร์คอฟ ในรูปแบบอื่น ๆ เช่น 

เมื่อ {\displaystyle g(x)\uparrow ,g(x)\geq 0} คือ เป็นฟังก์ชันที่มีค่าไม่เป็นลบ และ มีค่าไม่ลดลงแล้ว

{\displaystyle \Pr[X\geq t]\leq {\frac {\mathrm {E} [g(X)]}{g(t)}}}
ซึ่งในกรณีที่ {\displaystyle g(x)=e^{tx}} จะนำไปสู่ ขอบเขตเชอร์นอฟ
**วัดคลองพระราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 บ้านคลองพระราม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ ที่ดินที่ตั้งวัดมีเนื้อที่ 20 ไร่ 97 ตารางวา

วัดคลองพระรามเดิมเรียกกันว่า **วัดฆ้องคำราม** เพราะชาวบ้านมักได้ยินเสียงฆ้องกังวานในคืน 15 ค่ำ เป็นวัดเก่าแก่ตั้งแต่ครั้งกรุงศรีอยุธยาและได้รับการปฏิสังขรณ์ในช่วงต้นรัตนโกสินทร์ เมื่อมีการขุดคลองสรรพสามิตเมื่อปี พ.ศ. 2482 วัดกลายเป็นที่รู้จักมากขึ้นและชื่อวัดถูกเรียกเพี้ยนไปเป็น "วัดคลองพระราม" ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514

พระอุโบสถเป็นทรงไทยหลังคาซ้อน 3 ชั้น ภายในประดิษฐานพระประธานปางมารวิชัยและพระพุทธรูปอื่น ๆ มีภาพจิตรกรรมฝาผนังเป็นเรื่องราวพุทธประวัติด้วยสีสันสวยงามกระจ่างตา อุโบสถยังไม่ชำรุดทรุดโทรมแม้จะถูกน้ำทะเลท่วมเสมอ บางครั้งท่วมถึงเสมา ทำให้ไม่สะดวกในการประกอบศาสนพิธี ดังนั้นทางวัดจึงดำริที่จะดีดวัดให้สูงขึ้นให้พ้นจากน้ำท่วม และเพื่อให้สาธุชนทั้งหลายมีโอกาสร่วมบุญยกโบสถ์ซึ่งเหมือนยกพระพุทธศาสนาด้วยจึงได้มีการลอดโบสถ์ขึ้น

รายนามเจ้าอาวาส
---------------

* หลวงพ่อเถื่อน
* หลวงพ่อห่วง
* หลวงพ่อโล่ง
* พระอาจารย์ทองอินทร์
* ขรัวตาธูป
* สมภารโต
* สมภารพลอย
* ขรัวตาฉ่ำ
* สมภารพร้อม
* ขรัวตาเพิ่ม
* สมภารเป๋า
* สมภารโต
* สมภารนาม
* สมภารใช้
* ขรัวตาผัน
* สมภารเปรื่อง
* สมภารเจริญ
* ขรัวตาเมฆ
* พระมหาจำรัส ธมฺมมโน
* พระครูสมุทรปัญญาคุณ
* พระอธิการบรรจบ สีลฺสุทฺโธ
* พระครูธีรธรรมากร (ธีระชาติ ธีรปญฺโญ)

อ้างอิง
-------

1. ↑  "วัดคลองพระราม". หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดสมุทรปราการ.
2. ↑  "วัดคลองพระราม".